Diari Oficial de la Generalitat Valenciana


Sumari del DOGV 9876, del 21-06-2024 (2024/5737)

RESOLUCIÓ de 12 de juny de 2024, de la Universitat Miguel Hernández d'Elx, per la qual s'aprova la modificació de l'oferta d'ocupació pública per a l'any 2023, en aplicació de la taxa específica de places de personal funcionari tècnic, de gestió i d'administració i serveis de la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9876

Data del DOGV
:   21-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5737


Data del document
:   12-06-2024

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * Universitat Miguel Hernández d'Elx

RESOLUCIÓ de 12 de juny de 2024, de la Universitat Miguel Hernández d'Elx, per la qual s'aprova la modificació de l'oferta d'ocupació pública per a l'any 2023, en aplicació de la taxa específica de places de personal funcionari tècnic, de gestió i d'administració i serveis de la Universitat Miguel Hernández d'Elx. [2024/5737]  
Aprovada pel Consell de Govern amb data de 9 de maig de 2023 i publicada en el DOGV núm. 9717, amb data de 3 de novembre de 2023, la resolució rectoral per la qual s'aprova, amb caràcter extraordinari, l'oferta d'ocupació pública per a l'any 2023 per la taxa específica de 43 places de personal funcionari tècnic, de gestió i d'administració i serveis de la Universitat Miguel Hernández d'Elx, i en la qual constaven, entre altres, les places següents:   
  
Escala Subgrup Total  
Tècnica superior esportiva A1 1  
Tècnica mitjana d'estadística A2 1  
  
  
I com que és del tot imprescindible modificar l'oferta d'ocupació respecte a aquestes dos places, i modificar-les per una de l'escala tècnica superior jurídica i una altra de l'escala tècnica mitjana;  
Considerant que aquesta modificació no afecta el pressupost acordat perquè les dos noves places tenen una classificació idèntica que les substituïdes;  
Fet el tràmit d'informació als representants dels treballadors en data de 16 de maig de 2024;  
I vist l'acord adoptat pel Consell de Govern d'aquesta universitat amb data de 30 de maig de 2024;  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, i de les competències que dimanen dels articles 50 i següents de la Llei orgànica 2/2023, de 22 de març, del sistema universitari;  
A proposta de la gerent, Emma Benlloch Marco, resolc  
  
Primer  
Aprovar la modificació de l'oferta d'ocupació pública addicional per a l'any 2023, en aplicació de la taxa específica de places de personal funcionari tècnic, de gestió i d'administració i serveis, ordenar-ne la publicació en el Diari Oficial de la Generalitat Valenciana i substituir l'oferta corresponent a:  
  
Escala Subgrup Total  
Tècnica superior esportiva A1 1  
Tècnica mitjana d'estadística A2 1  
  
  
Per:  
  
Escala Subgrup Total  
Tècnica superior jurídica A1 1  
Tècnica mitjana A2 1  
  
  
Segon  
Les convocatòries i les bases dels processos selectius corresponents a aquesta oferta d'ocupació es publiquen en el Diari Oficial de la Generalitat Valenciana i en el Boletín Oficial del Estado.  
  
Tercer  
Aquesta oferta d'ocupació pública s'executa mitjançant processos selectius que garanteixen els principis constitucionals d'igualtat, mèrit i capacitat i els que preveuen l'article 55.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic i l'article 60 de la Llei 4/2021, de 16 d'abril, de la funció pública valenciana.  
  
Quart  
Contra aquesta resolució, que esgota la via administrativa, s'hi pot interposar un recurs contenciós administratiu en el termini de dos mesos comptadors des de l'endemà de la seua publicació, davant del Jutjat contenciós administratiu número 1 d'Elx, de conformitat amb el que s'estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades hi poden interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no s'hi pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 12 de juny de 2024.- El rector: Juan José Ruiz Martínez.